**ОБЩИНСКА ИЗБИРАТЕЛНА КОМИСИЯ КАЗАНЛЪК**

**П Р О Т О К О Л**

**№ 48**

**Казанлък, 28.10.2019 г.**

Заседанието се откри в 15:30 ч. от Председателя Здравко Балевски, при следния:

**Дневен ред:**

1. Приключване работата на Изчислителния пункт (ИП) към Общинска избирателна комисия Казанлък след предаването на протоколите от секционните избирателни комисии.

2. Насрочване на втори тур на изборите за кметове на кметства в община Казанлък въз основа на определените резултати от гласуването за кметове на кметства в община Казанлък в изборите за общински съветници и кметове на 27 октомври 2019 г.

3. Одобряване на графичния файл с образци на бюлетината за участие на втори тур и одобряване на техния тираж.

4. Разни.

На заседанието присъстват всички 13 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски предложи да се премине към обсъждане на текущите въпроси по дейността на комисията по предварително обявения дневен ред.

**По т.1 от Дневния ред:**

Съгласно Методически указания на Централната избирателна комисия по прилагане на Изборния кодекс от общинските избирателни комисии в изборите за общински съветници и за кметове на 27 октомври 2019 г., приети с Решение № 1112 от 16 септември 2019 г., Раздел ІІ „Действия на общинска избирателна комисия в изборния ден по отчитане на изборните резултати“, секция Е „Процедура по установяване от ОИК на резултатите от гласуването за общински съветници и за кметове на община/кметство“, Общинска избирателна комисия Казанлък взема решение за приключване работата на Изчислителния пункт (ИП) към Комисията, след разпечатването от отговорникът на Изчислителния пункт (ИП) на справки за не пристигнали секционни протоколи, за закрити секции, за съответствие между секциите и приемо-предавателните разписки, както и списък на протоколите с неудовлетворени контроли. Отговорникът на Изчислителния пункт (ИП) подготвя сумарните данни за протоколите на Общинска избирателна комисия Казанлък за съответния вид избор.

Председателят на Комисията предостави възможност за мнения, предложения и възражения. Премина се в режим на поименно гласуване на предложения проект за решение. „За“ приемане на решението гласуваха 13 от членовете на комисията (Здравко Балевски, Николай Господинов, Таня Димитрова, Йорданка Арнаудова, Петър Иванов, Петко Петков, Тюркян Салиева, Мариана Стойнева, Милена Кацарова, Ваня Андреева, Спас Спасов, Мартина Кулева и Любомир Денков ). „Против“ приемане на решението – няма.

Предвид гореизложеното и на основание чл. 87, ал. 1 от Изборния кодекс, Общинска избирателна комисия Казанлък, взе следното:

**РЕШЕНИЕ № 201**

Приключва работата на Изчислителния пункт (ИП) към Общинска избирателна комисия Казанлък.

Решението подлежи на обжалване пред Централната избирателна комисия в тридневен срок от обявяването.

**По т.2 от Дневния ред:**

Във връзка с разпечатаната справка от отговорника на Изчислителния пункт (ИП), след приключване на работата, както и въз основа на съставените Протоколи и взетите решения от Общинска избирателна комисия Казанлък за определяне на изборните резултати, следва да се вземе решение, когато няма избран кандидат при провеждане на изборите за кметове на кметства в община Казанлък, проведени на 27 октомври 2019 г.

Председателят на Комисията предостави възможност за мнения, предложения и възражения. Премина се в режим на поименно гласуване на предложения проект за решение. „За“ приемане на решението гласуваха 13 от членовете на комисията (Здравко Балевски, Николай Господинов, Таня Димитрова, Йорданка Арнаудова, Петър Иванов, Петко Петков, Тюркян Салиева, Мариана Стойнева, Милена Кацарова, Ваня Андреева, Спас Спасов, Мартина Кулева и Любомир Денков ). „Против“ приемане на решението – няма.

Предвид гореизложеното и на основание чл.87, ал.1, т.29 от ИК, Общинска избирателна комисия Казанлък взе следното:

**РЕШЕНИЕ № 202**

Насрочва втори тур за кмет на кметство за следните кметства, за които няма избран кандидат при провеждане на изборите за кметове на кметства в Община Казанлък:

Кметство Крън

Кметство Шейново

Кметство Овощник

Кметство Енина

Кметство Дунавци

Кметство Копринка и

Кметство Ясеново

Решението подлежи на обжалване пред Централната избирателна комисия в тридневен срок от обявяването.

**По т.3 от Дневния ред:**

Във връзка с получените данни и проверените протоколи на СИК и Решение № 202 от 28.10.2019 г. относно насрочване на втори тур в изборите за кметове на кметства в община Казанлък, Общинска избирателна комисия Казанлък одобрява графичния файл с образци на бюлетината за участие на втори тур и одобрява техния тираж.

След като одобри графичния файл с образци на бюлетината за участие на втори тур в изборите за кметове на кметства в община Казанлък, Общинска избирателна комисия Казанлък ги разпечатва и върху тях се подписват всички присъстващите членове и изписват трите си имена саморъчно. Върху утвърдените образци се отбелязва датата и часа на тяхното одобряване. След извършването на тези действия ОИК пристъпва удостоверяването им чрез електронния подпис.

Одобрените образци на бюлетините са неразделна част от протокола от проведеното днес заседание.

Едновременно с одобряване на предпечатните образци на бюлетините за съответната община ОИК одобрява и тиража на бюлетините. Съгласно чл.2 09, ал.3 от ИК броят на отпечатаните бюлетини следва да е равен на броя на избирателите за съответния вид избор увеличен с 10 на сто.

Председателят на Комисията предостави възможност за мнения, предложения и възражения. Премина се в режим на поименно гласуване на предложения проект за решение. „За“ приемане на решението гласуваха 13 от членовете на комисията (Здравко Балевски, Николай Господинов, Таня Димитрова, Йорданка Арнаудова, Петър Иванов, Петко Петков, Тюркян Салиева, Мариана Стойнева, Милена Кацарова, Ваня Андреева, Спас Спасов, Мартина Кулева и Любомир Денков ). „Против“ приемане на решението – няма.

Предвид гореизложеното и на основание чл. 85, ал.4, чл.87, ал.1, т.9, във вр. чл.209, ал.3 от ИК и Решение № 993-МИ от 07.09.2019г на ЦИК, Общинска избирателна комисия Казанлък взе следното:

**РЕШЕНИЕ № 203**

1. Одобрява печатните образци на бюлетините за участие на втори тур в изборите за кметове на кметства в община Казанлък.

2. Одобрява тиража на бюлетините, както следва:

|  |  |  |  |  |
| --- | --- | --- | --- | --- |
| Брой избиратели към 16.07.2019 г. | Брой с 10% резерв | | Тираж на бюлетини | |
| **Кметове на кметства** | | | | |
| Крън | 2805 | 3085 | **3100** | |
| Копринка | 2234 | 2457 | **2500** | |
| Дунавци | 456 | 501 | **500** | |
| Ясеново | 592 | 651 | **700** | |
| Шейново | 1549 | 1703 | **1700** | |
| Енина | 1952 | 2147 | **2200** | |
| Овощник | 1405 | 1545 | **1600** | |

Решението подлежи на обжалване пред Централната избирателна комисия в тридневен срок от обявяването.

Поради изчерпване на дневния ред заседанието бе закрито в 18:15 часа.

**ПРЕДСЕДАТЕЛ:** …………………………….

/ЗДРАВКО БАЛЕВСКИ/

**СЕКРЕТАР:**..…………………………….

/ТАНЯ ДИМИТРОВА/